หุ้นไทยภาคเช้า3ธ.ค.บวก6.46จุด
ดัชนีหุ้นไทบภาคเช้า 3 ธ.ค.ปิดบวก 6.46 จุดที่ 1,330.50 จุด มูลค่า 15,919.75 ล้านบาท
3 ธ.ค. 2555

ดัชนีหุ้นไทบภาคเช้า 3 ธ.ค.ปิดบวก 6.46 จุดที่ 1,330.50 จุด มูลค่า 15,919.75 ล้านบาท
ดัชนีหุ้นไทยวันแรกของสัปดาห์ช่วงเช้าวันที่ 3 ธ.ค. ปรับตัวขึ้นมาปิดที่1,330.50 จุดเพิ่มขึ้น 6.46จุด เพิ่มขึ้น0.49% ปรับตัวขึ้นระหว่าง 1,332.55-1,327.10จุด ด้วยมูลค่าการซื้อขาย 15,919.75 ล้านบาท
นักวิเคราะห์บริษัทหลักทรัพย์(บล.)ทิสโก้กล่าวว่า เมื่อวันเสาร์ (1 ธ.ค.) จีนประกาศดัชนีผู้จัดการฝ่ายจัดซื้อ (PMI) ภาคการผลิตขยายตัวต่อเนื่องจาก 50.2 ในเดือนก่อนหน้า มาที่ 50.6 ในเดือน พ.ย. ดัชนี ขยับขึ้นต่อ ทำจุดสูงสุดใหม่ได้ แต่คงไม่แรงเหมือน 2 วันที่ผ่านมา แนวต้าน 1,330-1,335 จุดแนวรับ 1,317-1,320 จุด
กลยุทธ์การลงทุนขึ้นเน้นขายทำกำไรต่อไป รออ่อนตัวค่อยซื้อคืน 
แนวโน้มตลาดเป็นบวกมากขึ้นอีก หลัง ดัชนีทะลุจุดสูงสุดเดิมที่ 1,314จุด และต่างชาติกลับมาซื้อสุทธิรอบใหม่ แต่ระยะสั้นยังเน้นขายทำกำไรช่วงหุ้นขึ้น (Sell into Strength) เพราะ ดัชนีขึ้นมา 7 วันติดแล้ว ใกล้จะปรับฐานลงชั่วคราวเต็มทีแล้ว รอซื้อคืนช่วงอ่อนตัว แต่อาจไม่ต่ำกว่า 1,300 จุด หุ้นที่มีสัญญาณเชิงบวกเหมาะแก่การเทรดดิ้งระยะสั้น คือธนาคารกรุงศรีอยุธยา( BAY )บริษัทปตท.สำรวจและผลิตปิโตรเลียม(PTTEP)บริษัทชินคอร์ปอเรชัน( INTUCH )
สำหรับพอร์ตลงทุน ยังแนะนำหาจังหวะสะสมช่วง ดัชนี อ่อนตัว มอง ดัชนี น่าจะทำจุดต่ำของรอบนี้ไปแล้วที่ 1,263จุดและมีแนวโน้มซิกแซกขึ้นจนถึงสิ้นปีนี้ จากเม็ดเงินกองทุนหุ้นระยะยาวและกองทุนเพื่อการเลี้ยงชีพ( LTF &amp; RMF )ที่ไหลเข้ามาสุดในเดือน ธ.ค. 
หุ้นน่าทยอยสะสม หุ้นพื้นฐานดี-เป้าหมายการซื้อของ LTF &amp; RMF แนะนำบริษัทแอดวานซ์อินโฟร์เซอร์วิส( ADVANC)บริษัทท่าอากาศยานไทย( AOT)บริษัทเอเชี่ยนพร็อพเพอร์ตี้ดิเวลลอปเมนท์(AP)บริษัทกรุงเทพดุสิตเวชการ(BGH)บริษัทเซ็นทรัลพัฒนา(CPN)INTUCH,ธนาคารกสิกรไทย( KBANK)บริษัทไทยออยล์(TOP)ธนาคารไทยพาณิชย์( SCB)บริษัทปูนซิเมนต์ไทน( SCC)บริษัทซิโน-ไทยเอ็นจิเนียริงแอนด์คอนสตรัคชัน(STEC  )
หุ้นที่น่าจะเข้า SET50 คือธนาคารเกียรตินาคิน( KK)บริษัทน้ำประปาไทย(TTW)บริษัทจัสมิน( JAS )หุ้นเข้า MSCI ได้แก่ AOT, BGH, CPN, บริษัทสยามแมคโคร(MAKRO  )และหุ้นเด่นเล่นสั้น ธนาคารกรุงศรีอยุธยา( BAY)และBGH